CELEX: 32011R0098
Language: el
Date: 2011-02-03 00:00:00
Title: Κανονισμός (ΕΕ) αριθ. 98/2011 της Επιτροπής, της 3ης Φεβρουαρίου 2011 , για την 144η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν

4.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 30/29
            
         ΚΑΝΟΝΙΣΜΌΣ (ΕΕ) αριθ. 98/2011 ΤΗΣ ΕΠΙΤΡΟΠΉΣ
   της 3ης Φεβρουαρίου 2011
   για την 144η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν, και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 5 (2),
   Εκτιμώντας τα ακόλουθα:
   
               (1)
            
            
               Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και άλλων οικονομικών πόρων.
            
         
               (2)
            
            
               Στις 17 Ιανουαρίου 2011, η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει τα στοιχεία ταυτότητας ενός φυσικού προσώπου από τον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. Στις 22 Ιανουαρίου 2011, η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να διαγράψει δύο φυσικά πρόσωπα από τον εν λόγω κατάλογο.
            
         
               (3)
            
            
               Το παράρτημα Ι πρέπει, επομένως, να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3 Φεβρουαρίου 2011.
      
         
            Για την Επιτροπή
         
         Catherine ASHTON
         
            Αντιπρόεδρος
         
      
   
   
      (1)  ΕΕ L 139 της 29.5.2002, σ. 9.
   
      (2)  Το άρθρο 7α παρεμβλήθηκε με τον κανονισμό (ΕΕ) αριθ. 1286/2009 (ΕΕ L 346 της 23.12.2009, σ. 42).
   
      ΠΑΡΑΡΤΗΜΑ
      Το παράρτημα Ι του κανονισμού (ΕΚ) αριθ. 881/2002 τροποποιείται ως εξής:
      
                  (1)
               
               
                  Διαγράφονται οι ακόλουθες καταχωρίσεις υπό τον τίτλο «Φυσικά πρόσωπα»:
                  
                              α)
                           
                           
                              
                                 «Ali Mohamed Abdul Aziz Al Zar’ani Al Fakhiri (γνωστός και ως Ibn Al- Shaykh Al-Libi). Διεύθυνση: Ajdabiya, Λιβύη. Ημερομηνία γέννησης: 1963. Άλλες πληροφορίες: α) σύζυγος της Aliya al Adnan (συριακής υπηκοότητας), β) συνελήφθη το 2001».
                              
                           
                        
                              β)
                           
                           
                              Joko Pitono [γνωστός και ως: α) Joko Pitoyo, β) Joko Pintono, γ) Dulmatin, δ) Dul Matin, ε) Abdul Martin, στ) Abdul Matin, ζ) Amar Umar, η) Amar Usman, θ) Anar Usman, ι) Djoko Supriyanto, ια) Jak Imron, ιβ) Muktamar, ιγ) Novarianto, ιδ) Topel]. Ημερομηνία γέννησης: α) 16.6.1970, β) 6.6.1970. Τόπος γέννησης: Petarukan village, Pemalang, Central Java, Ινδονησία. Υπηκοότητα: ινδονησιακή.
                           
                        
            
                  (2)
               
               
                  Η καταχώριση «Tufail, Mohammed (γνωστός και ως Tufail, S.M.· γνωστός και ως Tufail, Sheik Mohammed). Υπηκοότητα: πακιστανική» αντικαθίσταται από τα ακόλουθα:
                  «Mohammed Tufail (άλλως α) Tufail, S.M., β) Tufail, Sheik Mohammed). Ημερομηνία γέννησης: 5.5.1930. Υπηκοότητα: πακιστανική. Άλλες πληροφορίες: χρημάτισε διευθυντής της Ummah Tameer e-Nau (UTN). Ημερομηνία καταχώρισης που αναφέρεται στο άρθρο 2α παράγραφος 4 στοιχείο β): 24.12.2001».